*Ukoliko ste tražili drugu osobu, v. Filip III Hrabri.*

**Filip III** (šp. *Felipe III*; Madrid, 14. april 1578 — Madrid, 31. mart 1621) je bio kralj Španije i kralj Portugalije, gde je vladao kao **Filip II**.

Rođen je kao sin kralja Filipa II i njegove supruge Ane, koja je bila ćerka sestre Filipa II, Filip III je takođe u istoriji ostao poznat pod svojim nadimkom Pobožni. Njegova supruga, Margarita Austrijska, ćerka Karla II Štajerskog, rodila je petoro dece. Jedan od sinova, Filip IV, nasledio je Filipa III nakon njegove smrti 31. marta 1621. godine. Jedna od ćerki Ana od Austrije (1601—1666) udata je za francuskog kralja Luja XIII, a druga Marija Ana (1606—1646) udata za Ferdinanda III Habzburškog.

Njegova vladavina predstavljala je početak dekadencije španskog carstva koje su do vrhunca moći doveli Karlo V i Filip II.

Filip je bio pre svega ljubitelj teatra i lova, i kao takav nije se mnogo interesovao za državničke poslove, te je brigu o tome predao u ruke vojvodi od Lerme, koji je opet, državničke obaveze preneo na svog potčinjrnog, Rodriga Kalederona. Pod uticajem vojvode od Lerme, španski dvor se privremeno preselio u Valjadolid 1601. godine, da bi se u Madrid vratio 1606. godine.

Za vreme Filipove vladavine nastavljena su proterivanja španskih muslimana u Tunis i Maroko. Godine 1609. 300,000 muslimana je bilo primorano napustiti Španiju.

Filip III je iskoristio priliku da potpiše mirovni sporazum sa novim engleskim kraljem, Džejmsom I, i okonča rat sa Engleskom koji su započeli njegov otac i Jakovljeva prethodnica, Elizabeta I. Rat je crpeo novac i Engleske i Španije još od 1585. godine, a okončan je Londonskim sporazumom u avgustu 1604. godine.

Filip je nakon smrti francuskog kralja Anrija IV okončao još jedan rat - sa Francuskom, i pružio pomoć Anrijevoj udovici, kraljici Mariji Mediči u borbi protiv francuskih protestanata. Godine 1615. uredio je brak između svog sina i Marijine kćerke Elizabete, te brak između svoje kćerke Ane i Marijinog sina Luja XIII.

Umro je u Madridu 31. marta 1621. godine.

Literatura
----------

* Allen, Paul C. Felipe III y la Pax Hispánica, 1598-1621 : el fracaso de la gran estrategia. Madrid : Alianza, D.L. 2001. ISBN 978-84-206-6772-0.

Spoljašnje veze
---------------

***Felipe III od Španije*** na Wikimedijinoj ostavi

* Felipe III en Cervantesvirtual con enlaces

|  |  |  |
| --- | --- | --- |
| Prethodnik:**Felipe II** | **Kraljevi Španije1598—1621.** | Nasljednik:**Felipe IV** |

| * p
* r
* u
Monarsi Španije |
| --- |
| Spisak |
| Bandera del Rey de España | 
* Carlos I
* Felipe II
* Felipe III
* Felipe IV
* Carlos II
* *nadvojvoda Carlos (III)* (osporavan)
* Felipe V
* Luis I
* Felipe V
* Fernando VI
* Carlos III
* Carlos IV
* Fernando VII
* José I
* Fernando VII
* Isabel II
* Amadeo I
* Alfonso XII
* Alfonso XIII
* Juan Carlos I
* Felipe VI

 | Escudo de armas del monarca de España |

| * p
* r
* u
Kraljevi Portugala |
| --- |
| Armes de la casa de Borgonya  Burgundi (1139–1383) | Afonso I • Sančo I • Afonso II • Sančo II • Afonso III • Dinis I • Afonso IV • Pedro I • Fernando I |  |
| Armes de Portugal sota la casa d'Avís  Aviz (1385–1580) | Žoao I • Duarte I • Afonso V • Žoao II • Manuel I • Žoao III • Sebastijan I • Enrike I |
| Armes dels Habsburg hispànics  Filipini (Habzburg) (1581–1640) | Filipe I • Filipe II • Filipe III |
| Bandera de Joan IV de Portugal  Braganca (1640–1853) | Žoao IV • Afonso VI • Pedro II • Žoao V • Žoze I • Marija I i Pedro III • Žoao VI • Pedro IV • Marija II • Migel I • Marija II i Fernando II |
| Bandera de Portugal  Braganca-Koburg (1853–1910) | Pedro V • Luis I • Karlos I • Manuel II |